CELEX: 62007CA0173
Language: sk
Date: 2008-07-10 00:00:00
Title: Vec C-173/07: Rozsudok Súdneho dvora (štvrtá komora) z  10. júla 2008 (návrh na začatie prejudiciálneho konania, ktorý podal Oberlandesgericht Frankfurt am Main – Nemecko) – Emirates Airlines Direktion für Deutschland/Diether Schenkel (Letecká doprava — Nariadenie (ES) č. 261/2004 — Náhrada cestujúcim v prípade zrušenia letu — Pôsobnosť — Článok 3 ods. 1 písm. a) — Pojem let )

30.8.2008   
            
            
               SK
            
            
               Úradný vestník Európskej únie
            
            
               C 223/14
            
         Rozsudok Súdneho dvora (štvrtá komora) z 10. júla 2008 (návrh na začatie prejudiciálneho konania, ktorý podal Oberlandesgericht Frankfurt am Main – Nemecko) – Emirates Airlines Direktion für Deutschland/Diether Schenkel
   (Vec C-173/07) (1)
   
   (Letecká doprava - Nariadenie (ES) č. 261/2004 - Náhrada cestujúcim v prípade zrušenia letu - Pôsobnosť - Článok 3 ods. 1 písm. a) - Pojem „let“)
   (2008/C 223/21)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Oberlandesgericht Frankfurt am Main
   Účastníci konania pred vnútroštátnym súdom
   
      Žalobca: Emirates Airlines Direktion für Deutschland
   
      Žalovaný: Diether Schenkel
   Predmet veci
   Návrh na začatie prejudiciálneho konania – Oberlandesgericht Frankfurt am Main – Výklad článku 3 ods. 1 písm. a) nariadenia Európskeho parlamentu a Rady (ES) č. 261/2004 z 11. februára 2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov, a ktorým sa zrušuje nariadenie (EHS) č. 295/91 (Ú. v. EÚ L 46, s. 1; Mim. vyd. 07/008, s. 10) – Pojem „let“ – Spiatočná letenka z členského štátu do tretieho štátu – Zrušenie letu späť
   Výrok rozsudku
   Článok 3 ods. 1 písm. a) nariadenia Európskeho parlamentu a Rady (ES) č. 261/2004 z 11. februára 2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov a ktorým sa zrušuje nariadenie (EHS) č. 295/91, sa má vykladať v tom zmysle, že sa neuplatňuje na cestu tam a späť, pri ktorej cestujúci, ktorí odleteli z letiska umiestneného na území členského štátu podliehajúceho ustanoveniam Zmluvy ES, na spiatočnej ceste priletia naspäť na toto letisko z letiska umiestneného v tretej krajine. Okolnosť, že let tam a let späť sú predmetom jednej rezervácie nemá vplyv na výklad tohto ustanovenia.
   
      (1)  Ú. v. EÚ C 155, 7.7.2007.